Ozodes

Se Systematisk inndeling

Ozodes er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, spinkle, vanligvis mer eller mindre brunlige trebukker. De er relativt lite sklerotisert, dekkvingene er mer eller mindre myke og bøyelige. Antennene er tynne, vanligvis lengre enn kroppen hos hannene og omtrent så lange som kroppen hos hunnene. Pronotum er litt til mye lengre enn bredt, gjerne med et par knøler midt på men uten tenner på sidene, litt innsnevret bak midten. Dekkvingene er ofte tilspisset i den bakre delen slik at det ikke dekker hele bakkroppen. Beina er lange og slanke, lårene mer eller mindre klubbeformede.

Utbredelse 
Slekten er utbredt i Sør- og Mellom-Amerika, de fleste av artene lever i Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Necydalopsini Blanchard, 1851
 Slekten Ozodes Audinet-Serville, 1834
 Ozodes flavitarsis Gounelle, 1911
 Ozodes ibidiinus Bates, 1870
 Ozodes infuscatus Bates, 1870
 Ozodes malthinoides Bates, 1870
 Ozodes multituberculatus Bates, 1870
 Ozodes nodicollis Audinet-Serville, 1834
 Ozodes sexmaculatus Zajciw, 1967
 Ozodes xanthophasma Bates, 1872

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 Bildegalleri 
 

Cerambycinae
Biller formelt beskrevet i 1834
Dyr formelt beskrevet av Jean Guillaume Audinet-Serville